**Tiszavasvári Város Önkormányzata**

**Képviselő-testületÉNEK**

**347/2019. (IX.30.) Kt. számú**

**határozata**

**A TIVA-SZOLG Nonprofit Kft-vel az Ifjúsági Tábor használatára kötendő használati szerződésről**

**(amely a 26/2019. (IX.30.) számú alapítói határozatnak minősül)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva a „A TIVA-SZOLG Nonprofit Kft-vel az Ifjúsági Tábor használatára kötendő használati szerződésről” szóló előterjesztéssel kapcsolatban az alábbi határozatot hozza:

Mint tulajdonosi jogkör gyakorló, és mint a TIVA-SZOLG Településszolgáltatási és Vagyonkezelő Nonprofit Kft.legfőbb szerve **jóváhagyja** a Tiszavasvári Város Önkormányzata és a TIVA-SZOLG Településszolgáltatási és Vagyonkezelő Nonprofit Kft. között a Tiszavasvári, Nyárfa u. 2. sz. alatti **Ifjúsági Tábor** ingyenes használatára 2019. június 13. napjától 2021. december 02. napjáig kötendő használati szerződést, a határozat 1. mellékletében szereplő tartalommal.

A Képviselő-testület

- felkéri a Polgármestert, hogy tájékoztassa a Kft. ügyvezetőjét a Képviselő-testület döntéséről.

- felhatalmazza a Polgármestert a határozat mellékletét képező használati szerződés aláírására.

##### Határidő: 2019. szeptember 30. Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

347/2019. (IX.30.) Kt. sz. határozat 1. sz. melléklete

**HASZNÁLATI SZERZŐDÉS**

mely létrejött Tiszavasvári Város Önkormányzata Képviselő-testülete 347/2019. (IX.30.) Kt. számú határozata alapján egyrészről:

**Tiszavasvári Város Önkormányzata,** mint Használatba adó (továbbiakban: Használatba adó),

székhely:4440 Tiszavasvári, Városháza tér 4.

képviseli: Szőke Zoltán polgármester

adószám: 15732468-2-15,

bankszámla száma: 11744144 -15404761

másrészről

**TIVA-SZOLG Településszolgáltatási és Vagyonkezelő Nonprofit Kft.,** mint Használatba vevő (továbbiakban: Használatba vevő)

székhelye: 4440 Tiszavasvári, Városháza tér 4.

képviseli: dr. Groncsák Andrea ügyvezető

adószáma: 11255644-2-15

Cégjegyzékszám: 15-09-063127

bankszámlaszáma: 68700016-10131501

között az Ifjúsági Tábor ingyenes használata tárgyában az alábbiak szerint:

**Előzmény:**

A TIVA-SZOLG Nonprofit Kft-be történő beolvadás következtében a Közétkeztetési Nonprofit Kft. 2019. június 13. napjával jogutódlással megszűnt, jogutódja a TIVA-SZOLG Nonprofit Kft. lett, ezért a Közétkeztetési Nonprofit Kft. által működtetett Ifjúsági Tábor a Használatba vevő használatába kerül.

1. A Használatba adó használatba adja, Használatba vevő pedig használatba veszi Tiszavasvári Város Önkormányzata tulajdonában lévő Tiszavasvári, Nyárfa u. 2. szám alatti, 5702/6 hsz-ú 26839 m2 nagyságú, **Ifjúsági Tábor** és 13 épület megnevezésű ingatlant (továbbiakban: **Tábor**).
2. **A Tábor használatba adásának célja**: a Használatba vevő által végzett közfeladat ellátásának biztosítása (Magyarország helyi önkormányzatairól szóló 2011. évi CLXXXIX. törvény 13. § 15. pontja).
3. A használat **2019. június 13. napjától,** a Használatba vevő feladat ellátási szerződésében meghatározott időtartamig, azaz **2021. december 02.** napjáig szól.
4. A Tábor a Használatba vevő részére nem kerül külön átadásra tekintettel arra, hogy a Használatba vevő jogutódja a Közétkeztetési Nonprofit Kft., mint előző használó. Ezért a Használatba adó és Használatba vevő között átadás-átvételi jegyzőkönyv nem készült.
5. Felek megállapítják, hogy Használatba vevő **bérleti díjat nem fizet.**

A Használatba vevő köteles a közüzemi szolgáltatókkal szerződést kötni a használat időtartamára és köteles a Tábor működésével kapcsolatosan keletkező szolgáltatási (rezsi) díjak megfizetésére.

1. Használatba vevő értéknövelő beruházást csak a Használatba adó írásos engedélyével, a vele történt megállapodás alapján végezhet, melyben a beruházás értékének elszámolását is kötelesek a felek kölcsönösen egyeztetni.
2. Felek megállapodnak abban, hogy a Használatba vevő költségviselése keretében létrejött érték, dolog a Használatba adó tulajdonába kerül.
3. Használatba vevő a Tábort és a rajta lévő vagyontárgyakat nem idegenítheti el, nem terhelheti meg.

1. **A Használatba vevő köteles:**

9.1. a Tábor ingatlanát, valamint azon lévő vagyontárgyakat, felépítményeket rendeltetésszerűen használni, azok állagát megóvni, ideértve a tartozékait, felszereléseit, az épület központi berendezéseit is, valamint vagyonvédelmet maximálisan biztosítani.

9.2. a Táborban lévő vagyontárgyak használatával együtt járó karbantartási, javítási és a kisebb felújítási munkákat rendszeresen elvégezni a saját költségén,

9.3. a szükséges nagyjavítási munkákat az idény kezdetéig saját költségén elvégezni,

9.4. az idény alatt a folyamatos üzemeltetést biztosítani,

9.5. működési és karbantartási költségeket viselni,

9.6. a használt vagyontárgyak állagának megóvása és az e vagyontárgyakkal kívülálló harmadik személynek okozott károk megtérítése végett a használt vagyontárgyakra felelősségbiztosítást kötni,

9.7. évente, a Képviselő-testület tárgyév november ülésén beszámolni a Tábor üzemeltetéséről,

9.8. a Táborban évente – előre meghatározott időpontban – leltárt készíteni. A leltár időpontjáról köteles a Használatba adót előzetesen 15 nappal, írásban tájékoztatni.

1. Felek megállapodnak, hogy a magasabb szintű szolgáltatás érdekében Használatba adó és Használatba vevő – a pályázati lehetőségek függvényében – közösen, vagy külön-külön is nyújtanak be helyi, regionális, országos alapokhoz pályázatokat.
2. Használatba adó kizárólagos jogot biztosít a Használatba vevőnek arra, hogy a Táborban rendeltetésszerű szolgáltatásokért a szolgáltatási díjakat saját nevében beszedje. Az üzemelteltéssel elért árbevétel ennek megfelelően a Használatba vevőt illeti meg. A Használatba vevő a szolgáltatási díjakat saját nevében jogosult számlázni és beszedni a szolgáltatást igénybevevőktől.

1. **Szerződés megszűntetése**

12.1. Közös megegyezés: Jelen szerződés közös megegyezéssel megszüntethető.

12.2. Rendkívüli felmondásnak van helye különösen, ha:

* a Használatba Vevő a számára jogszabályban előírt kötelezettségét megsérti, vagy a jelen használati szerződésben előírt kötelezettségét megszegi és a külön jogszabályban foglalt határidőn belül felszólításnak nem tesz eleget.

12.3. Azonnali felmondásnak van helye különösen, ha:

- a Használatba vevő a használatba adott önkormányzati vagyonnal a 2. pontban foglalt célnak megfelelő feladatellátás megszűnik, vagy a használatába adott vagyonban kárt okoz.

- a Használatba vevő, az Nvtv. szerint nem minősül átlátható szervezetnek.

1. Használatba vevő kötelezettséget vállal arra, hogy a használat alatt a Tábort jó gazda gondosságával használja, továbbá az ingatlanra vonatkozó vagyon-, tűz- és balesetvédelmi szabályokat betartja.
2. A Használatba vevő a nem rendeltetésszerű használatból származó károkért teljes körűen felel.
3. A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, a Tiszavasvári Város Önkormányzata Képviselő-testülete lakások és nem lakás célú helyiségek bérletéről és elidegenítéséről, a lakáscélú önkormányzati támogatásról szóló hatályos önkormányzati rendelete, valamint a Ptk. szabályai az irányadóak.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írták alá, megállapítva, hogy a szerződéssel kapcsolatos nyitott kérdés nem maradt.

Tiszavasvári, 2019. …………..

**Tiszavasvári Város Önkormányzata TIVA-SZOLG Településszolgáltatási**

Használatba adó **és Vagyonkezelő Nonprofit Kft.**

képv.: **Szőke Zoltán** Használatba vevő

**polgármester** képv.: **dr. Groncsák Andrea ügyvezető**